شەفەق نیوز/ تۆێژینەوەیگ لەبان خوەنەوارەیل زانکۆەیل تاقی کریا، ئاشکرا کرد ک وەرگردن ئەو زانستەیلە لەبان «خوەشحاڵی » تەندروسی دەروینییان خاسەو کرد.
پێکهاتەی «زانست خوەشحاڵی» ک زانکۆی پرستۆل موحازە و هەڵقەیل باسکردن لەو باوەتەیلە دەێد ک هاوردن خوەشحاڵی ئەرا مەردم چەسپانن.
تۆێژینەوەیلیگ لەبان سێ چین لە خوەنەوارەیل زانستەگە، ئاشکرای خاسەوبوین تەندروسی دەروینییان کرد لەوانە زیاتر ک ئەو زانستە وەرنەگردنە.
پڕۆفیسۆر برۆس هود مامووستای زانستەگە ئووشێد: ئەوە چەسپنێد ک خوەنستن زانست خوەشحاڵی لە تەندروسی دەروینی خاسەو کەێد.
خوەنەوارەیل باس چەن نموونەیگ لەی زانستە کەن، ک چوین کەم خەفتنی کاریگەری لەبان رەوش دەروینی دیرێد، و ئیجا خوەشحاڵی لەدەس بەێد، یا چوین ریکردن لەناو ئاوای، پەک ئەو بەشەیلە لەناو مەغز خەێد ک لەبان دڵتەنگی وەرپرسن.
